Foto's: So lyk die top-16 vir Mej. SA | Maroela Media
Foto's: So lyk die top-16 vir Mej. SA
Tamaryn Green en Adé van Heerden (Foto: Janie Monsieur/Maroela Media)
Die 16 finaliste wat om die titel van Mej. Suid-Afrika 2019 sal meeding, is vandag tydens 'n glansgeleentheid in Johannesburg aangekondig.
Stephanie Weil, die uitvoerende hoof van die Mej. SA-organisasie, het tydens dié geleentheid gesê hulle is vanjaar op soek na 'n Mej. SA wat haar natuurlike skoonheid vier.
"Ons doelstelling vanjaar is om die nou grense van skoonheid te herdefinieer. Ons vier alle figure en ons moedig die Mej. SA-deelnemers aan om hulself te wees, om hul natuurlike skoonheid en hul uniekheid en hul individuele sienings van die wêreld ten toon te stel," het Weil gesê.
Die Mej. SA-organisasie het verlede jaar 'n Mej. SA Wêreld én 'n Mej. SA Heelal gekroon, maar Weil het verklap dat daar vanjaar slegs een Mej. SA sal wees. Die wenner van vanjaar se kompetisie sal ook 'n splinternuwe kroon dra.
Daar kom wel twee bykomende toekennings by.
Die Ma van die nasie-toekenning sal gegee word aan 'n vrou wat streef na 'n doel groter as syself. Iemand wat hard werk in haar gemeenskap, maar nie altyd die erkenning kry nie.
Die Toekomstige leier-toekenning word gegee aan 'n vrou wat stem gee aan ander en wat 'n aktivis in die gemeenskap is.
Die 16 finaliste, sowel as die publiek, sal vroue kan nomineer vir hierdie pryse.
Weil het ook gesê die publiek kan van vandag af stem vir hul gunstelingfinalis. Dié finalis sal dan tot die top-10 van die kompetisie deurdring.
Die 2019 Mej. SA word op Vrouedag, 9 Augustus, in die Sun Arena by Times Square in Menlyn, Pretoria, gekroon. Dié geleentheid sal regstreeks op M-Net en Mzansi Magic uitgesaai word.
Die top-16 vir Mej. SA 2019 is:
Lisa Stoffela (26) van Margate in KwaZulu‑Natal woon tans in Johannesburg. Sy is die eienaar van 'n klein pizza-wegneemete‑restaurant en is 'n deeltydse model.
Beulah Baduza (23) van Hatfield in Pretoria is 'n BA‑regsstudent en is tans besig met haar LLB-graad.
Danielle Wallace (26) van Umhlanga in Durban het vroeër vanjaar Kaap toe getrek, het 'n graad in sosiale wetenskappe en is 'n voltydse model.
Nompumelelo Maduna (24) van Rockville in Soweto het 'n BTech-bemarkingsgraad aan die Universiteit van Johannesburg verwerf en werk tans as 'n private bankier.
Chuma Matsaluka (21) van Nyanga in die Wes-Kaap is 'n derdejaarstudent in politieke studies.
Kgothatso Dithebe (24) van Centurion in Gauteng is 'n tweedejaar regsstudent aan Unisa.
Xia Narain (23) van Chatsworth in Durban het 'n BCom-graad in algemene en bedryfsielkunde aan die Universiteit van KwaZulu-Natal verwerf en sal binnekort haar studies vir 'n honneursgraad in kliniese sielkunde hervat.
Noluthando Bennett (24) van Kagiso in Krugersdorp is 'n klankingenieur met 'n graad in multimedia en webontwerp.
Zanele Phakathi (20) van Soweto is 'n eerstejaar ondernemingsinligtingstegnologiestudent aan die Universiteit van Johannesburg en 'n model vir Boss Models.
Loren Leigh Jenneker (24) van Centurion in Gauteng studeer tans vir 'n BCom-graad in finansies aan die Universiteit van Johannesburg.
Keabetswe Kanyane (25) van Montana in Pretoria werk tans as 'n analis en projekkoördineerder en het 'n BCom-graad aan die Universiteit van Johannesburg verwerf.
Sasha-Lee Olivier (26) van Alberton studeer tans bemarking en sielkunde aan Wits en werk ook as model.
Zozibini Tunzi (25) van Tsolo in die Oos-Kaap is 'n skakelwesestudent aan die Kaapse Skiereiland Universiteit vir Tegnologie.
Eloïse van der Westhuizen (24) van Panorama in die Kaap het 'n BCom- en 'n honneursgraad in logistiek aan die Universiteit Stellenbosch verwerf en is tans werksaam as 'n handelswarebeplanner.
Sibabalwe Gcilitshana (24) van Nqamakwe in die Oos-Kaap woon tans in Bellville in die Kaap en werk as parlementêre beampte en navorser.
Errin Brits (22) van Randpark Ridge is tans in haar eerste jaar as LLB-student.
Eloïse van der Westhuizen (Foto: Janie Monsieur/ Maroela Media)
Zanele Phakathi (Foto: Janie Monsieur/ Maroela Media)
Xia Narain(Foto: Janie Monsieur/ Maroela Media)
Kgothatso Dithebe (Foto: Janie Monsieur/ Maroela Media)
Danielle Wallace (Foto: Janie Monsieur/ Maroela Media)
Nompumelelo Maduna (Foto: Janie Monsieur/ Maroela Media)
Zozibini Tunzi (Foto: Janie Monsieur/ Maroela Media)
Bonang Matheba is vanjaar weer die aanbieder van Mej. SA
Lisa Stoffela (Foto: Verskaf)
Beulah Baduza (Foto: Verskaf)
Chuma Matsaluka (Foto: Verskaf)
Noluthando Bennett (Foto: Verskaf)
Loren Leigh Jenneker (Foto: Verskaf)
Keabetswe Kanyane (Foto: Verskaf)
Sasha Lee Olivier (Foto: Verskaf)
Sibabalwe Gcilitshana (Foto: Verskaf)
Errin Brits (Foto: Verskaf)
Foto's: En die nuwe Mej. SA is…
En die wenner van 'The Voice SA' is…
MM, dankie vir en geluk met julle goeie vertaling en spelling.
Ag nee wat, hierdie is maar net een groot klug!!!
Hoe moet ons ons kinders, veral ons dogters leer oor vroulike waardes ens, as al wat hulle in sulke kompetisies en boeke sien vrouens wat nie 'n stukkie vet aan hulle lywe het nie. Dis belaglik om te dink as jy nie maer is nie is jy nie mooi nie. Good luck om elke dag slaai te eet en liters water uit te drink terwyl die res van ons aan 'n steak en bier smul.